Komisijos reglamentas (EB) Nr. 1578/2000
2000 m. liepos 19 d.
įgyvendinantis Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje, nustatant 2001 m. ad hoc modulį dėl darbo laiko trukmės ir darbo modelio
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. kovo 9 d. Tarybos reglamentą (EB) Nr. 577/98 [1] dėl darbo jėgos atrankinio tyrimo organizavimo Bendrijoje su paskutiniais pakeitimais, padarytais Komisijos reglamentu (EB) Nr. 1575/2000 [2], ypač į jo 4 straipsnio 2 dalį,
kadangi:
(1) Pagal Reglamento (EB) Nr. 577/98 4 straipsnio 2 dalį išsamus informacijos, kuri turi būti surinkta pagal ad hoc modulį, sąrašas parengiamas bent prieš 12 mėnesių iki tam moduliui nustatyto tiriamojo laikotarpio pradžios.
(2) Siekiant prižiūrėti, ar yra įgyvendinamos Užimtumo politikos gairės, Komisijai reikia struktūros statistikos apie lankstaus darbo laiko organizavimą ir darbo sutarčių rūšis.
(3) Šiame reglamente numatytos priemonės atitinka Tarybos sprendimu 89/382/EEB, Euratomas [3] įsteigto Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Išsamus informacijos, kuri 2001 m. turi būti surinkta pagal ad hoc modulį, sąrašas nustatytas šio reglamento priede.
2 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. liepos 19 d.